ആഹ്ലാദ നിറവില് 1,54,554 കുടുംബങ്ങള് കല്പ്പറ്റ തൊഴിലുറപ്പ് ക്ഷേമപദ്ധതി നടപ്പാക്കാനുള്ള സര്ക്കാര് തീരുമാനത്തില് ആഹ്ലാദഭരിതരായി ജില്ലയും. തൊഴിലുറപ്പ് പദ്ധതി ഏറ്റവും ആദ്യം നടപ്പാക്കിയതിന്റെ പ്രയോജനം പൂര്ണമായും ലഭിച്ച ജില്ലയിലെ തൊഴിലാളികള് ആഹ്ലാദ നിറവിലാണ്. ചൊവ്വാഴ്ചയാണ് നിയമസഭ ബില് പാസാക്കി പദ്ധതിക്ക് ഔദ്യോഗിക അംഗീകാരം നല്കിയത്. എല്ഡിഎഫ് തെരഞ്ഞെടുപ്പ് പ്രകടന പത്രികയിലെ വാഗ്ദാനമാണ് നടപ്പാകുന്നത്. കേന്ദ്രസര്ക്കാര് ഫണ്ട് വെട്ടിക്കുറച്ചും കൂലി വൈകിപ്പിച്ചുമെല്ലാം ഈ മേഖലയെ തകര്ക്കുമ്ബോഴാണ് രാജ്യത്തിനുതന്നെ മാതൃകയായി തൊഴിലിന് കൂടുതല് സുരക്ഷനല്കുന്ന നടപടികള് സംസ്ഥാന സര്ക്കാര് യാഥാര്ഥ്യമാക്കുന്നത്. ജില്ലയില് രജിസ്റ്റര്ചെയ്ത 1,54,554 കുടുംബങ്ങള്ക്കാണ് ക്ഷേമിനിധിയുടെ ആനുകൂല്യം ലഭിക്കാന് പോവുന്നത്. 41,496 ട്രൈബല് കുടുംബങ്ങളും 5551 എസ്സി വിഭാഗക്കാരും ജില്ലയില് പദ്ധതിയുടെ ഗുണഭോക്താക്കളാവും. മറ്റ് വിഭാഗത്തിലായി 1,07,507 പേര്ക്കും ആനുകൂല്യം ലഭിക്കും. എല്ഡിഎഫ് സര്ക്കാര് നല്കുന്ന സംരക്ഷണം ഈ മേഖലയില് കൂടുതല്പേരെ ആകര്ഷിക്കുമെന്ന് തൊഴിലാളികള് പറഞ്ഞു. 18 നും 55 നും ഇടയിലുള്ളവര്ക്ക് ക്ഷേമനിധിയില് അംഗങ്ങളാവാം. ഇവര്ക്കെല്ലാം പെന്ഷന് ആനുകൂല്യം, വിവാഹസഹായം, അപകട ധനസഹായം, വിദ്യാഭ്യാസ സഹായം എന്നിങ്ങനെയുള്ള ക്ഷേമനിധി ആനുകൂല്യങ്ങള് ഉറപ്പാക്കാന് കഴിയും. ആദിവാസികള് ഉള്പ്പെടെ വലിയൊരുവിഭാഗം ജില്ലയില് തൊഴിലുറപ്പിനെ ആശ്രയിക്കുന്നുണ്ട്. കോവിഡ് കാലത്ത് വിവിധ മേഖലകളില് തൊഴില് പ്രതിസന്ധി നേരിട്ടപ്പോള് ആയിരങ്ങള്ക്ക് ആശ്വാസമായത് തൊഴിലുറപ്പിലൂടെ ലഭിക്കുന്ന വരുമാനമായിരുന്നു. തൊഴിലാളികള്ക്ക് കൂടുതല് കരുത്ത് പകരുന്നതാണ് സര്ക്കാരിന്റെ നടപടികളെന്ന് തൊഴിലാളികള് അഭിപ്രായപ്പെട്ടു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : തൊഴിലാളികള് മറ്റു വാര്ത്തകള് നേത്ര രോഗങ്ങള്ക്കെതിരെ ജാഗ്രത വേണം: ഡിഎംഒ പ്രതിഷേധാഗ്നി പടര്ത്തി കര്ഷകസംഘം ഉപരോധം കേന്ദ്ര സര്ക്കാരിനെതിരെ എഫ്എസ്ഇടിഒ ധര്ണ ടെസ്റ്റ് പോസിറ്റിവിറ്റി റേറ്റ് 14.74 തൊഴിലുറപ്പ് തൊഴിലാളി ക്ഷേമപദ്ധതിക്ക് അംഗീകാരം 4 ബില്കൂടി പാസാക്കി കെട്ടിടനിര്മാണ തൊഴിലാളികള് പ്രതിഷേധിച്ചു കേന്ദ്രത്തിനെതിരെ നിര്മാണ തൊഴിലാളികള് പ്രതിഷേധിച്ചു നടുവൊടിയുന്നു, താങ്ങാനാവുന്നില്ല